- Moni paikallaolija kummasteli sitä, että anniskelualueelta kuului konsertin aikana mökää. Miksi näin juhlavassa konsertissa pitää anniskelun jatkua myös konsertin aikana? Halusiko järjestäjä maksimoida voitot? Vaikka anniskelu jatkui esityksen aikana, miksi ihmiset eivät olleet hiljaa ja antaneet toisille kuuntelurauhaa? kysyy Joensuun kaupunginvaltuutettu Antti Kainulainen (kd.) tiistaina julkaistussa mielipidekirjoituksessaan.

- En halua olla mikään ilonpilaaja, mutta tuon tasoisen juhlavan konsertin ja hienon esiintyjän aikana mölyäminen on sivistymätöntä ja artistia kohtaan epäkunnioittavaa. Jos haluaa ryypätä, sen voi tehdä ravintolassa, hän linjaa.

Mainos alkaa

Mainos päättyy

Myös Karjalaisen tekstiviestipalstalla anniskelualueella konserttia seuranneiden käytöstä paheksuttiin.

- Muutama humalainen pilasi sadoilta lipun ostaneilta hienon Alangon konsertin Areenassa. Väliaikatarjoilu kuuluu väliaikaan, kirjoittaja toteaa.

Karjalaisen kulttuurikriitikko Antti Juvonen otti puolestaan asiaan terävästi kantaa arviossaan sunnuntain lehdessä.

- Herkimmissä ja hiljaisimmissa kohdissa kuulijajoukon janoisin osa melskasi ja nauraa röhötti omassa pilttuussaan niin, että musiikki miltei peittyi mekastukseen, Juvonen kirjoitti.

Koko konserttiarvio on luettavissa täällä.